ЈАВНО ПРЕДУЗЕЋЕ

«ЕЛЕКТРОПРИВРЕДА СРБИЈЕ»

Број: 1704/12-15

Београд, 11.04.2015.

**Предмет:** **измена и допуна конкурсне документaције број 1** у складу са чланом 63 став 1 Закона о јавним набавкама („Службени гласник Републике Србије“ број 124/12 и 14/15) у поступку јавне набавке мале вредности канцеларијског намештаја, број 03/15, за коју је Позив за подношење понуда објављен на Порталу јавних набавки дана 09.04.2015. године

Конкурсна документација у предметном поступку јавне набавке се мења на следећи начин:

1. У Одељку III конкурсне документације, тачка 14 мења се и гласи:
2. ***СРЕДСТВА ФИНАНСИЈСКОГ ОБЕЗБЕЂЕЊА***

*Сагласно чл. 61. Закона о јавним набавкама („Службени гласник РС“ 124/12 и 14/15) и чл. 12. „Правилника о обавезним елементима конкурсне документације у поступцима јавних набавки“ (“Службени гласник РС број 29/13 и 104/13).*

***Уз понуду треба доставити следеће:***

1. ***Средство финансијског обезбеђења за озбиљност понуде:***
	1. ***Бланко соло меница*** *која мора бити:*
		* *издата са клаузулом „без протеста“, наплатива на први позив;*
		* *потписана од стране законског заступника или лица по овлашћењу законског заступника, на начин који прописује Закон о меници ("Сл. лист ФНРЈ" бр. 104/46, "Сл. лист СФРЈ" бр. 16/65, 54/70 и 57/89, "Сл. лист СРЈ" бр. 46/96 и Сл. лист СЦГ бр. 01/03 Уст. повеља)*
		* *евидентирана у Регистру меница и овлашћења кога води Народна банка Србије у складу са Одлуком о ближим условима, садржини и начину вођења регистра меница и овлашћења („Сл. гласник РС“ бр. 56/11) и то документује захтевом пословној банци да региструје меницу са одређеним серијским бројем, основ на основу кога се издаје меница и менично овлашћење (број ЈН) и износ из основа (тачка 4. став 2. Одлуке).*
	2. *менично писмо - овлашћење које мора бити издато на основу Закона о меници и тачке 1, 2 и 6 „Одлуке о облику садржини и начину коришћења јединствених инструмената платног промета“, и то коришћењем обрасца меничног писма - овлашћења који је дат у прилогу ове конкурсне документације и чини њен саставни део. Менично писмо мора да буде неопозиво и безусловно овлашћење којим наручиоца овлашћује да може, без протеста, приговора и трошкова попунити и наплатити меницу на износ од 10% од вредности понуде без ПДВ, у року најкасније до истека рока од 60 дана од дана отварања понуда, с тим да евентуални продужетак рока важења понуде има за последицу и продужење рока важења менице и меничног овлашћења за исти број дана.*
	3. *оверена копија (од стране пословне банке) на дан издавања менице и меничног овлашћења важећег картона депонованих потписа овлашћених лица за располагање новчаним средствима са рачуна понуђача код те пословне банке;*
	4. *копију ОП обрасца за законског заступника и лица овлашћених за потпис менице / овлашћења (Оверени потписи лица овлашћених за заступање)*
	5. *овлашћење којим законски заступник овлашћује лица за потписивање менице и меничног овлашћења за конкретан посао, у случају да меницу и менично овлашћење не потписује законски заступник понуђача;*
	6. *оверен Захтев за регистрацију менице од стране пословне банке која је извршила регистрацију менице у Регистру меница и овлашћења код Народне банке Србије с тим да:*

*у делу „Основ издавања и износ из основа/валута“ треба ОБАВЕЗНО навести*

* *у колони „Основ издавања менице“ мора се навести: учешће у јавној набавци мале вредности „Електропривреде Србије“ Београд, број 03/15, а све у складу са Одлуком о ближим условима, садржини и начину вођења Регистра меница и овлашћења („Службени гласник Републике Србије“ број 56/11).*
* *у колони „Износ" треба ОБАВЕЗНО навести износ на који је меница издата;*
* *у колони „Валута“ треба ОБАВЕЗНО навести валуту на коју се меница издаје;*

*Меница може бити наплаћена у случајевима:*

* *ако понуђач након истека рока за подношење понуда опозове, допуни или измени своју понуду*
* *ако понуђач прихваћене понуде одбије да потпише уговор у одређеном року;*
* *у случају да понуђач не достави захтевано средство финансијског обезбеђења за добро извршење посла предвиђено уговором.*
1. ***Изјаву понуђача у вези менице за добро извршење посла***

*Понуђач у понуди доставља Изјаву, оверену и потписану од стране овлашћеног заступника, да ће приликом закључења уговора Наручиоцу предати бланко соло меницу за добро извршење посла са клаузулом «без протеста», „без приговора“ и на први позив наплативу, и овереним захтевом за регистрацију менице од стране пословне банке која је извршила регистрацију менице у Регистру меница и овлашћења код Народне банке Србије. Понуђач уз меницу подноси и безусловно и неопозиво менично овлашћење којим овлашћује Наручиоца да може меницу попунити и наплатити у висини од 10% вредности уговора без ПДВ, најмање 30 (тридесет) дана после истека уговореног рока испоруке са монтажом, ОП образац и фотокопију картона депонованих потписа овлашћених лица за располагање новчаним средствима са рачуна понуђача оверену од стране пословне банке на дан издавања менице и меничног овлашћења.*

1. ***Изјаву понуђача у вези менице за отклањање грешака у гарантном року***

*Понуђач у понуди доставља Изјаву, оверену и потписану од стране овлашћеног заступника, да ће одмах након извршене примопредаје предмета уговора и обостраног потписивања Записника о квантитативном и квалитативном пријему намештаја (без примедби), Наручиоцу предати бланко соло меницу за отклањање грешака у гарантном року са клаузулом «без протеста» », „без приговора“ и на први позив наплативу, и овереним захтевом за регистрацију менице од стране пословне банке која је извршила регистрацију менице у Регистру меница и овлашћења код Народне банке Србије. Понуђач уз меницу подноси и безусловно и неопозиво менично овлашћење којим овлашћује Наручиоца да може меницу попунити и наплатити у висини од 5% вредности уговора без ПДВ, 5 (пет) дана после истека уговореног гарантног рока, ОП образац и фотокопију картона депонованих потписа овлашћених лица за располагање новчаним средствима са рачуна понуђача оверену од стране пословне банке на дан издавања менице и меничног овлашћења.*

*У случају да понуду даје група понуђача, средство финансијског обезбеђења доставља понуђач из групе понуђача који је одређен у заједничком споразуму групе понуђача да даје средство обезбеђења.*

*Средство финансијског обезбеђења, бланко соло меница и остала примљена документа по том основу, биће враћена понуђачима с којима не буде закључен уговор, одмах по закључењу уговора са изабраним понуђачем, а понуђачу са којим је закључен уговор одмах након достављања средства финансијског обезбеђења доброг извршења посла захтеваног уговором.*

*Уколико понуђач не достави средства финансијског обезбеђења у роковима и на начин предвиђен конкурсном документацијом, понуда ће бити одбијена, као неприхватљива.*

***Приликом закључења уговора треба доставити:***

1. *Изабрани понуђач приликом закључења уговора Наручиоцу обавезно предаје финасијско средство обезбеђења* ***за добро извршење посла*** *са клаузулом „без протеста“ и „без приговора“ и на први позив наплативу* ***бланко соло меницу****, у висини од 10% од вредности Уговора, без ПДВ, са неопозивим и безусловним меничним овлашћењем да меницу може попунити и наплатити у року најмање 30 (тридесет) дана дужим од уговореног рока испоруке са монтажом, с тим да евентуални продужетак уговореног рока испоруке и монтаже има за последицу и продужење рока важења менице и меничног овлашћења за исти број дана. Уз то изабрани понуђач доставља ОП образац за потписнике менице, оверену потврду банке о регистрацији менице у Регистру меница и овлашћења Народне банке Србије и копијом важећег картона депонованих потписа овереном од стране пословне банке наведене у меничном овлашћењу на дан издавања менице и меничног овлашћења.*

*Сви трошкови у вези са наведеним средством финансијског обезбеђења падају на терет понуђача.*

*Средство финансијског обезбеђења може гласити на члана групе понуђача (одређеног Споразумом о заједничком извршењу набавке) или понуђача, али не и на подизвођача.*

*У случају да у току важења уговора понуђач не изврши уговорене обавезе, а Наручилац рекламира количину и квалитет испоручених добара или понуђач прекорачи рок испоруке и монтаже у складу са закљученим уговором или не преда Наручиоцу захтевано средство финансијског обезбеђења за отклањање грешака у гарантном року, Наручилац може да наплати средство финансијског обезбеђења дато по основу доброг извршења посла и да једнострано раскине уговор.*

1. *Изабрани понуђач одмах након извршене примопредаје предмета уговора и обостраног потписивања Записника о квантитативном и квалитативном пријему намештаја (без примедби) Наручиоцу обавезно предаје финасијско средство обезбеђења* ***за отклањање грешака у гарантном року*** *са клаузулом „без протеста“ и „без приговора“ и на први позив наплативу* ***бланко соло меницу*** *у висини од 5% од вредности Уговора, без ПДВ, са неопозивим и безусловним меничним овлашћењем да меницу може попунити и наплатити у року 5 (пет) дана дужим од уговореног гарантног рока, с тим да евентуални продужетак гарантног рока има за последицу и продужење рока важења менице и меничног овлашћења за исти број дана. Уз то изабрани понуђач доставља ОП образац за потписнике менице, оверену потврду банке о регистрацији менице у Регистру меница и овлашћења Народне банке Србије и копијом важећег картона депонованих потписа овереном од стране пословне банке наведене у меничном овлашћењу на дан издавања менице и меничног овлашћења.*

*Сви трошкови у вези са наведеним средством финансијског обезбеђења падају на терет понуђача.*

*Средство финансијског обезбеђења може гласити на члана групе понуђача (одређеног Споразумом о заједничком извршењу набавке) или понуђача, али не и на подизвођача.*

*У случају да у току важења гарантног рока понуђач не не отклони грешке о свом трошку, а Наручилац рекламира количину и квалитет испоручених добара или понуђач прекорачи рок отклањања грешака у складу са закљученим уговором, Наручилац може да наплати средство финансијског обезбеђења за отклањање грешака у гарантном року, чиме се не дира право наручиоца да потражује накнаду штете.*

1. У Одељку III конкурсне документације, тачка 23, став 1, алинеја 11 мења се и гласи
* *бланко соло меница као средство финансијског обезбеђења озбиљности понуде у складу са тачком 14. став 2. тачка I овог одељка конкурсне документације и Обрасцем из Одељка VIII ове конкурсне документације*;
1. У Одељку VII конкурсне документације, члан 5. став 1. и став 4. мењају се и гласе:

*Испоручилац приликом закључења овог уговора Наручиоцу обавезно предаје финасијско средство обезбеђења* ***за добро извршење посла*** *са клаузулом „без протеста“ и „без приговора“ и на први позив наплативу бланко соло меницу са неопозивим и безусловним меничним овлашћењем да Наручилац меницу може попунити и наплатити у висини од 10% од вредности Уговора из члана 2. овог уговора без ПДВ, у року 30 (тридесет) дана дужим од уговореног рока испоруке са монтажом, с тим да евентуални продужетак уговореног рока испоруке и монтаже има за последицу и продужење рока важења менице и меничног овлашћења за исти број дана.*

*Испоручилац одмах након извршене примопредаје предмета уговора и обостраног потписивања Записника о квантитативном и квалитативном пријему намештаја (без примедби) Наручиоцу обавезно предаје финасијско средство обезбеђења* ***за отклањање грешака у гарантном року*** *са клаузулом „без протеста“ и „без приговора“ и на први позив наплативу бланко соло меницу са неопозивим и безусловним меничним овлашћењем да Наручилац меницу може попунити и наплатити у висини од 5% од вредности Уговора из члана 2. овог уговора без ПДВ, у року 5 (пет) дана дужим од уговореног гарантног рока из члана 10. овог уговора, с тим да евентуални продужетак гарантног рока има за последицу и продужење рока важења менице и меничног овлашћења за исти број дана.*

1. У Одељку XI конкурсне документације речи „ сопствену соло меницу“ мењају се речима „бланко соло меницу“.
2. У Одељку XII конкурсне документације речи „ сопствену соло меницу“ мењају се речима „бланко соло меницу“.

У прилогу овог дописа налази се измењен и пречишћен текст Модела уговора из Одељка VII и изјава из Одељка XI и XII конкурсне документације.

**КОМИСИЈА ЗА ЈАВНУ НАБАВКУ**

**МАЛЕ ВРЕДНОСТИ БРОЈ 03/15**

Копија:

* Архива
* Комисија за јавну набавку

## ОДЕЉАК VII

**МОДЕЛ УГОВОРА**

*У складу са датим Моделом уговора и елементима најповољније понуде биће закључен Уговор о јавној набавци. Понуђач дати Модел уговора попуњава, потписује, оверава и доставља у понуди.*

Уговорне стране:

1. ЈАВНОГ ПРЕДУЗЕЋА „ЕЛЕКТРОПРИВРЕДА СРБИЈЕ“, Београд, Улица царице Милице 2, Република Србија, матични број: 20053658, ПИБ 103920327 Текући рачун 160-700-13 Banka Intesа ад Београд које заступа законски заступник Александар Обрадовић, директор (у даљем тексту: **Наручилац)**

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_ код банке \_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име и за рачун групе понуђача*, [напомена: биће наведено у тексту Уговора у случају заједничке понуде]* (у даљем тексту: **Испоручилац)**

(у даљем тексту заједно: уговорне стране)

закључиле су у Београду, дана \_\_\_\_\_\_\_\_\_\_\_. године *[напомена: не попуњава понуђач]*

УГОВОР О ПРОДАЈИ

имајући у виду: [*напомена: не попуњава понуђач*]

* да је Наручилац спровео, поступак јавне набавке мале вредности, сагласно члану 39. Закона о јавним набавкама, за јавну набавку канцеларијског намештаја, број 3/15;
* да је Позив за подношење понуда у вези предметне јавне набавке објављен у на Порталу јавних набавки дана 09.04.2015. године;
* да Понуда Испоручиоца у поступку јавне набавке мале вредност, која је заведена у ЈП ЕПС под бројем \_\_\_\_\_\_\_\_\_\_\_\_\_ од \_\_\_\_\_.2015. године у потпуности одговара захтеву Наручиоца из позива за подношење понуда и конкурсној документацији;
* да је Наручилац, на основу Понуде Испоручиоца и Одлуке о додели уговора, изабрао Испоручиоца за испоруку канцеларијског намештаја

**Предмет уговора**

Члан 1.

Испоручилац продаје, а Наручилац купује канцеларијски намештај (у даљем тексту: добра), за своје потребе у свему према захтеву из Конкурсне документације Наручиоца и спецификацији понуде Испоручиоца заведене у ЈП ЕПС под бројем \_\_\_\_\_\_\_\_\_ од \_\_\_\_\_\_\_ године, који као Прилог 1 и Прилог 2 чине саставни део овог уговора.

**Цена и рок плаћања**

Члан 2.

Укупна купопродајна цена добара из члана 1. овог уговора износи \_\_\_\_\_\_\_\_\_\_\_\_\_\_\_\_динара без ПДВ.

Вредност из става 1. овог члана увећава се за износ пореза на додату вредност у складу са релевантом законском регулативом.

У цену су урачунати сви трошкови које Испоручилац има.

Члан 3.

Уговорена цена добара из члана 2. овог Уговора је фиксна и не може се мењати у току важења уговора.

Уговорена цена се не може мењати у току важења уговора ни у случају уколико на тржишту дође до промене цена уговорених добара, више од процента раста индекса потрошачких цена за претходни период, према подацима Републичког завода за статистику.

Члан 4.

Наручилац прихвата плаћање следећи начин:

* 100% укупно уговорене вредности са припадајућим ПДВ-ом у року до 45 дана од дана пријема исправне фактуре, издате на основу обострано потписаног Записника о квантитативном и квалитативном пријему намештаја (без примедби) и оверене од стране овлашћеног лица Наручиоца.

Плаћање се врши уплатом на рачун Понуђача.

**Средства финансијског обезбеђења**

Члан 5.

Испоручилац приликом закључења овог уговора Наручиоцу обавезно предаје финасијско средство обезбеђења **за добро извршење посла** са клаузулом „без протеста“ и „без приговора“ и на први позив наплативу бланко меницу са неопозивим и безусловним меничним овлашћењем да Наручилац меницу може попунити и наплатити у висини од 10% од вредности Уговора из члана 2. овог уговора без ПДВ, у року 30 (тридесет) дана дужим од уговореног рока испоруке са монтажом, с тим да евентуални продужетак уговореног рока испоруке и монтаже има за последицу и продужење рока важења менице и меничног овлашћења за исти број дана.

Испоручилац истовремено са меницом из став 1. овог члана Наручиоцу предаје ОП образац за потписнике менице, оверену потврду банке о регистрацији менице у Регистру меница и овлашћења Народне банке Србије и копијом важећег картона депонованих потписа овереном од стране пословне банке наведене у меничном овлашћењу на дан издавања менице и меничног овлашћења.

У случају да у току важења уговора Испоручилац не изврши уговорене обавезе, а Наручилац рекламира количину и квалитет испоручених добара или понуђач прекорачи рок испоруке и монтаже у складу са чланом 6. овог уговора, Наручилац може да наплати дато средство финансијског обезбеђења по основу доброг извршења посла и да једнострано раскине уговор.

Испоручилац одмах након извршене примопредаје предмета уговора и обостраног потписивања Записника о квантитативном и квалитативном пријему намештаја (без примедби) Наручиоцу обавезно предаје финасијско средство обезбеђења **за отклањање грешака у гарантном року** са клаузулом „без протеста“ и „без приговора“ и на први позив наплативу бланко соло меницу са неопозивим и безусловним меничним овлашћењем да меницу може попунити и наплатити у висини од 5% од вредности Уговора из члана 2. овог уговора без ПДВ, у року 5 (пет) дана дужим од уговореног гарантног рока из члана 10. овог уговора, с тим да евентуални продужетак гарантног рока има за последицу и продужење рока важења менице и меничног овлашћења за исти број дана.

Испоручилац истовремено са меницом из став 3. овог члана Наручиоцу предаје ОП образац за потписнике менице, оверену потврду банке о регистрацији менице у Регистру меница и овлашћења Народне банке Србије и копијом важећег картона депонованих потписа овереном од стране пословне банке наведене у меничном овлашћењу на дан издавања менице и меничног овлашћења.

Сви трошкови у вези са наведеним средствима финансијског обезбеђења падају на терет Испоручиоца.

У случају да у току важења гарантног рока понуђач не не отклони грешке о свом трошку, а Наручилац рекламира количину и квалитет испоручених добара или понуђач прекорачи рок отклањања грешака у складу са закљученим уговором, Наручилац може да наплати средство финансијског обезбеђења за отклањање грешака у гарантном року, чиме се не дира право наручиоца да потражује накнаду штете.

**Испорука добара**

Члан 6.

Испорука се врши једнократно, у року од \_\_\_\_\_\_ дана од дана закључења уговора .

Наручилац не прихвата сукцесивну испоруку.

Место испоруке је пословна зграда Наручиоца у Београду, Балканска 13.

Испоручилац доставља Наручиоцу обавештење о испоруцу најмање 1 дан пре испоруке.

Рок монтаже испорученог намештаја је \_\_\_\_\_\_ дана од дана извршене испоруке намештаја.

Члан 7.

Испоручилац се обавезује да добра из члана 1. овог Уговора испоручује према квалитету и карактеристикама утврђеним у Понуди Испоручиоца и Конкурсној документацији Наручиоца.

Приликом монтаже добара која су предмет овог уговора Испоручилац је дужан да поштује обавезе које произлазе из важећих прописа о заштити на раду, запошљавању и условима рада и заштити животне средине и дужан је да накнади сву штету коју причини извршењем уговорних обавеза.

Члан 8.

Уколико Испоручилац не испоручи добра према квалитету и карактеристикама утврђеним у Понуди Испоручиоца и Конкурсној документацији Наручиоца, Наручилац ће наплатити средство финансијског обезбеђење за добро извршење посла из члана 5. овог уговора.

Члан 9.

Квантитативни и квалитативни пријем добара из члана 1. овог Уговора врши се приликом преузимања добара у присуству овлашћених лица Испоручиоца и Наручиоца по паритету f-co магацини Наручиоца у Београду, Балканска улица бр.13.

У случају да се приликом пријема добара из члана 1. овог Уговора утврди да стварно стање не одговара количини и квалитету, Наручилац је дужан да рекламацију записнички констатује и исту достави Испоручиоцу одмах а најкасније у року од 3 (три) дана од дана пријема добара.

Испоручилац се обавезује да недостајућа или неквалитетна (оштећена) добра замени другим односно исправним у року од 3 (три) дана од дана пријема рекламације.

**Грешке у квалитету и квантитету (рекламација)**

Члан 10.

Наручилац и Испоручилац ће записнички констатовати квантитативни и квалитативни пријем добара приликом испоруке на локацији испоруке. У случају записнички утврђених недостатака приликом пријема добара у квалитету или са оштећењем, Испоручилац мора иста добра заменити исправним најкасније у року од 3 (три) дана од дана сачињавања записника о рекламацији. У случају записнички утврђених недостатака приликом пријема добара у квантитету, Испоручилац мора испоручити недостајућа добра најкасније у року од 3 (три) дана од дана сачињавања записника о рекламацији.

За све уочене недостатке – скривене мане, које нису биле уочене у моменту квантитативног и квалитативног пријема добара већ су се испољиле током употребе добара, Наручилац ће рекламацију о недостацима доставити Испоручиоцу, одмах, а најкасније у року од 3 дана по утврђивању недостатка. Испоручилац се обавезује да најкасније у року од 3 дана од дана пријема рекламације отклони утврђене недостатке или рекламирана добра замени исправним.

Уколико Испоручилац не отклони недостатке или рекламирана добра не замени новим, Наручилац може наплатити достављено средство финанасијског обезбеђења дато у те сврхе.

Гарантни рок за добра који су предмет овог уговора је \_\_\_\_ месеца од дана потписивања Записника о квантитативном и квалитативном пријему намештаја (без примедби) који потписују Испоручилац и Наручилац након извршене испоруке и монтаже уговореног намештаја.

Гарантни рок за фрижидер и уградну машину за судове је \_\_\_\_ месеци од дана потписивања Записника из претходног става овог члана Уговора.

Испоручилац се обавезује да, у гарантном периоду, отклони све недостатке извршених услуга на монтажи намештаја, одмах по пријављивању недостатака, а најкасније у року од три дана, као и да ће Наручиоцу надокнадити сву штету коју би услед квалитативних недостатака била проузрокована Наручиоцу.

**Уговорна казна**

Члан 11.

Уколико Испоручилац не испуни своје обавезе или у уговореном року не испоручи добра из члана 1. овог Уговора, обавезан је да за сваки дан закашњења плати Наручиоцу, на име уговорне казне, износ од 0,1% од вредности неиспорученог добра, а највише до 5% (пет процената) од укупне вредности овог Уговора из члана 2. став 1. овог уговора, без пореза на додату вредност.

Плаћање пенала из става 1. овог члана Пружалац услуге ће платити у року од 10 дана од дана достављања фактуре испостављене по том основу**.**

**Накнада штете**

Члан 12.

Уколико Наручилац, услед неуредног испуњења уговорних обавеза од стране Испоручиоца, претрпи штету, Испоручилац је дужан да исту надокнади у целости у складу са законом.

**Раскид уговора**

Члан 13.

Уговорне стране сагалсне су да, уколико Наручилац два или више пута упути оправдану рекламацију Испоручиоцу на квалитет и квантитет добара из чл. 9. овог уговора или уколико Испоручилац прекорачи рок испоруке и монтаже добара из чл. 6. овог уговора, Наручилац може да наплати меницу за добро извршење посла и раскине овај уговор, уз достављање писаног обавештења Испоручиоцу да раскида овај уговор и уз поштовање отказног рока од 15 дана од дана пријема тог обавештења код Испоручиоца.

**Завршне одредбе**

Члан 14.

Овај Уговор се сматра реализованим када Наручилац исплати Испоручиоцу кроз потврђен рачун са отпремницом укупан збирни новчани износ у динарима, на име укупних испоручених количина по овом уговору, који одговара уговореној цени из члана 2. овог Уговора.

Члан 15.

Уговорне стране су сагласне да сва спорна питања у вези са реализацијом овог Уговора решавају споразумно, у супротном уговара се надлежност стварно надлежног суда у Београду.

Члан 16.

Овај уговор се закључује у 6 (шест) примерака. Свака Уговорна страна задржава по 3 (три) примерка Уговора.

|  |  |  |
| --- | --- | --- |
| за НАРУЧИОЦА |  | за ИСПОРУЧИОЦА |
|  | М.П. |  |
|  |  |  |

##  Александар Обрадовић

**ОДЕЉАК ХI**

**ИЗЈАВА**

**О ДОСТАВЉАЊУ МЕНИЦЕ И МЕНИЧНОГ ОВЛАШЋЕЊА**

**ЗА ДОБРО ИЗВРШЕЊЕ ПОСЛА**

У вези са Позивом за подношење понуда Јавног предузећа "Електропривреда Србије" за јавну набавку канцеларијског намештаја, бр.3/15, објављеним дана 09.04.2015. године на Порталу јавних набавки, у поступку јавне набавке мале вредности, а у случају да будемо изабрани као наjповољнији понуђач, изјављујемо да ћемо Наручиоцу приликом закључења уговора предати бланко соло меницу, менично овлашћење, ОП образац и фотокопију картона депонованих потписа, и то у висини од 10% вредности уговора без ПДВ.

Меница и менично овлашћење ће бити са доспећем «по виђењу» и клаузулом «без протеста» и евидентирани у Регистру меница и овлашћења НБС. Исте ћемо поднети заједно са потврдом пословне банке, која представља доказ о регистрацији менице и овлашћења и картоном депонованих потписа код банке код које је поднет захтева за регистрацију менице и овлашћења.

Меница за добро извршење посла ће трајати најмање 30 (тридесет) дана дуже од уговореног рока испоруке са монтажом.

|  |  |  |
| --- | --- | --- |
| Датум: | М.П. | Понуђач: |
|  |  |  |
|  |  |  |

***Напомена:*** *Понуђач доставља ову изјаву уз понуду у вези средства обезбеђења за добро извршење посла.*

**ОДЕЉАК ХII**

**ИЗЈАВА**

**О ДОСТАВЉАЊУ МЕНИЦЕ И МЕНИЧНОГ ОВЛАШЋЕЊА**

**ЗА ОТКЛАЊАЊА ГРЕШАКА У ГАРАНТНОМ РОКУ**

У вези са Позивом за подношење понуда Јавног предузећа "Електропривреда Србије" за јавну набавку канцеларијског намештаја бр. 3**/**15, објављеним дана 09.04.2015. године на Порталу јавних набавки, у поступку јавне набавке мале вредности, а у случају да будемо изабрани као наjповољнији понуђач, изјављујемо да ћемо Наручиоцу одмах након извршене примопредаје предмета уговора и обостраног потписивања Записника о квантитативном и квалитативном пријему намештаја (без примедби) предати бланко соло меницу, менично овлашћење, ОП образац и фотокопију картона депонованих потписа, и то у висини од 5% вредности уговора без ПДВ.

Меница и менично овлашћење ће бити са доспећем «по виђењу» и клаузулом «без протеста» и евидентирани у Регистру меница и овлашћења НБС. Исте ћемо поднети заједно са потврдом пословне банке, која представља доказ о регистрацији менице и овлашћења и картоном депонованих потписа код банке код које је поднет захтева за регистрацију менице и овлашћења.

Меница као средство обезбеђења за отклањање грешака у гарантном року ће трајати 5 (пет) дана дуже од уговореног гарантног рока.

|  |  |  |
| --- | --- | --- |
| Датум: | М.П. | Понуђач: |
|  |  |  |
|  |  |  |

***Напомена:*** *Понуђач доставља ову изјаву уз понуду у вези средства обезбеђења за отклањање грешака у гарантном року.*